หยุดยาว 19-22 พ.ย.นี้ “กทพ.” เปิดวิ่งฟรี ด่วนบูรพาวิถี-กาญจนาภิเษก
หยุดยาว 19-22 พ.ย.นี้ “กทพ.” เปิดวิ่งฟรี ด่วนบูรพาวิถี-กาญจนาภิเษก เริ่ม 00.01 น. ของวันพุธที่ 18 พ.ย. ถึง 24.00 น. ของวันจันทร์ที่ 23 พ.ย. รวมทั้งสิ้น 6 วัน
หยุดยาว 19-22 พ.ย.นี้ “กทพ.” เปิดวิ่งฟรี ด่วนบูรพาวิถี-กาญจนาภิเษก เริ่ม 00.01 น. ของวันพุธที่ 18 พ.ย. ถึง 24.00 น. ของวันจันทร์ที่ 23 พ.ย. รวมทั้งสิ้น 6 วัน
17 พ.ย. 2563

การทางพิเศษแห่งประเทศไทย (กทพ.) กระทรวงคมนาคม กำหนดยกเว้นค่าผ่านทางพิเศษของทางพิเศษบูรพาวิถี (บางนา-ชลบุรี) และทางพิเศษกาญจนาภิเษก (บางพลี-สุขสวัสดิ์) ตามที่รัฐบาลประกาศ วันหยุดพิเศษ ทำให้มีวันหยุดต่อเนื่องติดต่อกัน 4 วัน
โดยเริ่มยกเว้นค่าผ่านทางของทางพิเศษทั้ง 2 สายทางตั้งแต่เวลา 00.01 น. ของวันพุธที่ 18 พฤศจิกายน 2563 จนถึงเวลา 24.00 น. ของวันจันทร์ที่ 23 พฤศจิกายน 2563 รวมทั้งสิ้น จำนวน 6 วัน เช่นเดียวกับมอเตอร์เวย์ของกรมทางหลวง เพื่อเป็นการอำนวยความสะดวกในการเดินทางของประชาชนในวันหยุด และช่วยลดภาระค่าใช้จ่ายให้แก่ประชาชน รวมทั้งช่วยลดปัญหาจราจรติดขัดบริเวณหน้าด่านได้อีกด้วย
​ทั้งนี้ ในช่วงวันหยุดต่อเนื่องดังกล่าว กทพ. ได้จัดเตรียมเจ้าหน้าที่ทั้งพนักงานกู้ภัย พนักงานจัดการจราจร คอยอำนวยความสะดวกและช่วยเหลือผู้ใช้ทางตลอด 24 ชั่วโมง รวมถึงผู้ใช้ทางยังสามารถสอบถามข้อมูลการเดินทาง สภาพการจราจร และขอความช่วยเหลือจากศูนย์ข้อมูลผู้ใช้ทางพิเศษ EXAT Call Centerโทร 1543 หรือขอความช่วยเหลือฉุกเฉิน (SOS) ผ่านทาง Application “EXAT Portal” ได้อีกช่องทางหนึ่งด้วย